रोजी-रोटी की तलाश में गांवों से शहरों की ओर लोगों का पलायन, बढ़ती आबादी और परिवारों के टूटने के कारण शहरी इलाकों में लोगों को रिहाइश की समस्या से जूझना पड़ रहा है। इसके कारण शहरों के आसपास के खाली क्षेत्रों या खेतों में कंक्रीट के जंगल खड़े किए जा रहे हैं। दिन-प्रतिदिन इस बेतरतीब विस्तार के कारण देश के बहुत से शहरों में अवैध कोलोनियों का मुद्दा सुर्खियों में छाया रहता है। सरकारें इन कोलोनियों के बाशिंदों को मूलभूत सुविधाएं प्रदान करने में नाकाम रहती हैं।